EELNÕU

**OTSUS**

Abja-Paluoja 24. august 2021 nr

**Kinnisasja omandamiseks loa andmine**

Salukate OÜ (registrikood 16274194) juhatuse liige Tarmo Salumaa esitas 27.07.2021 Mulgi Vallavolikogule kinnisasja omandamise loataotluse Mulgi vallas Päidre külas Uus-Leemeti, katastritunnus 19202:002:0023 kinnistu (registriosa nr 652739), omandamiseks. Kinnistu pindala kokku on 26,31 ha, millest 4,64 ha haritavat maad, 20,14 ha metsamaad ja 1,53 ha muud maad.

Kinnisasja omandamise kitsendamise seaduse kohaselt on vajalik kinnisaja asukohajärgse kohaliku omavalitsuse üksuse volikogu luba kõnealuste kinnistute omandamiseks, kuna Salukate OÜ ei ole eelneval kolmel aastal põllumajandustoodete tootmisega tegelenud.

Uus-Leemeti katastriüksusel on kokku maad üle 10 ha ning Salukate OÜ ei ole kinnisasja omandamise tehingu tegemise aastale vahetult eelnenud kolm aastat tegelenud põllumajandustoodete tootmisega ega metsa majandamisega vastavalt kinnisasja omandamise kitsendamise seaduse (KAOKS) § 4 lõikele 6 on vajalik Uus-Leemeti katastriüksuse omandamiseks asukohajärgse kohaliku omavalitsuse üksuse volikogu luba.

Salukate OÜ juhatuse liige Tarmo Salumaa kinnitab, et tegevuskavas kavandatu elluviimiseks on piisavad finantsilised vahendid olemas. Salukate OÜ on asutatud 20.07.2021, mille põhitegevusalaks on kavandatud metsaraie. Täiendavalt lisab, et on olemas kompleks metsatehnikat, millega võimalik vajalikke metsatöid teostada.

Metsa säästvaks majandamiseks on Uus-Leemeti kinnistule koostatud 29.03.2020 metsamajanduskava.

Salukate OÜ tegevuskava kohaselt soovitakse kõnealusel kinnistul metsamajanduskava kohaselt teha 11 ha harvendusraiet, mille käigus saadavat metsamaterjali on plaanis kasutada küttepuude tootmiseks. Edasised metsatööd teostatakse vastavalt metsamajanduskavale.

Arvestades asjaolu, et kinnisasja omandamise loataotlus ja tegevuskava vastavad KAOKS-is sätestatud nõuetele, siis puudub alus pidada Päidre külas, Uus-Leemeti katastriüksuse maa sihtotstarbekohast ja jätkusuutlikku majandamise soovi ning loa andmist avaliku huviga vastuoluks olevaks.

Samuti ei ole kõnealuste katastriüksuste maa sihtotstarbeline majandamine kuidagi Mulgi vallale kui kohaliku omavalitsuse üksusele seadusega antud ülesannete täitmist takistav.

Tulenevalt eeltoodust ja võttes aluseks kohaliku omavalitsuse korralduse seaduse § 22 lõige 1 punkt 37, kinnisasja omandamise kitsendamise seaduse § 4 lõike 6 ja § 7 ning arvestades Salukate OÜ juhatuse liikme 27.07.2021 esitatud taotlust, tegevuskava ja lisamaterjale,

**Mulgi Vallavolikogu o t s u s t a b:**

1. Anda luba Salukate OÜ -le (registrikood 16274194) omandada Mulgi vallas Päidre külas Uus-Leemeti, katastritunnus 19202:002:0023 kinnistu, (registriosa nr 652739) maatulundusliku sihtotstarbe kohase majandamise eesmärgiga ja mis ei ole vastuolus avaliku huviga ega takista Mulgi vallal täita talle seadusega antud ülesandeid.

2. Otsus jõustub teatavakstegemisest.

3. Käesoleva otsusega mittenõustumisel võib esitada vaide Mulgi Vallavolikogule aadressil Pärnu mnt 30, Abja-Paluoja 69403 või kaebuse Tartu Halduskohtule aadressil Kalevi tn 1, Tartu 51010 30 päeva jooksul otsusest teadasaamisest arvates.

Arvo Maling

volikogu esimees

Elektrooniliselt:

1. Tarmo Salumaa salukad5@gmail.com
2. Keskkonna-ja maaspetsialist anneli@mulgivald.ee